РЕПУБЛИКА БЪЛГАРИЯ
     В И С Ш    С Ъ Д Е Б Е Н    С Ъ В Е Т

ПРОТОКОЛ № 6

от заседание на Комисия „Съдебна карта, натовареност и съдебна статистика” към съдийската колегия на Висшия съдебен съвет,
проведено на 30 април 2025 г.

Днес, 30 април 2025 г. от 09:30 часа се проведе заседание на комисия „Съдебна карта, натовареност и съдебна статистика“ към съдийската колегия на Висшия съдебен съвет, в състав:
    ПРЕДСЕДАТЕЛ:
    ЗАМ.-ПРЕДСЕДАТЕЛИ	ДАНИЕЛА МАРЧЕВА
АТАНАСКА ДИШЕВА 
ДРАГОМИР КОЯДЖИКОВ 
	
От администрацията на Висшия съдебен съвет присъстват експертните сътрудници към комисията: Нина Стоименова – директор на дирекция „Съдебна карта, натовареност и съдебна статистика“ /СКНСС/ и Арсения Тодорова – началник отдел „Съдебна статистика“ /СС/, дирекция „СКНСС“, Илияна Иванова – гл. експерт в отдел „СС“, дирекция „СКНСС“, Мирослав Младенов – системен администратор в отдел „СС“, дирекция „СКНСС“, Елена Станишева – гл. експерт – юрисконсулт в отдел „Съдебна карта и натовареност“ /СКН/, дирекция „СКНСС“ и Незабравка Петкова – гл. експерт – юрисконсулт в отдел „СКН“, дирекция „СКНСС“.

Заседанието протече при следния дневен ред:

1. Обсъждане на предоставени от „Информационно обслужване“ АД данни от симулатор за примерно разпределение на заповедните дела.

2. Писмо от г-жа Елена Янакиева – председател на АдмС – Варна с приложени изразени становища и предложения на Общите събрания (ОС) на АдмС относно изменения и допълнения на Правилата за оценка на натовареността на съдиите (ПОНС).
(Писмо вх. № ВСС-7769/24.04.2025 г.)

3. Предложения от експертните сътрудници към комисията относно изменения и допълнения на текстовете на Правилата за оценка на натовареността на съдиите (ПОНС).

4. Доклад от експертните сътрудници към комисията във връзка с решение по т. 3 от протокол № 3/26.02.2025 г. на КСКНСС относно изготвени проекти на изменение и допълнение на статистическите форми за отчет на районните, окръжните и административните съдилища, Методика за контрол и проверка на статистическите данни, отчитащи дейността на съдебните органи и съдиите в Република България, Номенклатурата на статистическите кодове по ГД/ТД и Приложения към ПОНС по предложение на министъра на правосъдието. 

5. Доклад от експертните сътрудници към комисията относно обобщена информация за определяне степента на натовареност на съдилищата, съгласно чл. 4 от Правила за определяне и изплащане на допълнителни възнаграждения на съдии по реда на чл. 233, ал. 6, изречение първо от Закона за съдебната власт за 2024 година.

6. Писмо от г-н Георги Георгиев – министър на правосъдието във връзка с решение по т. 2, протокол № 5/19.03.2025 г. на КСКНСС относно изпълнението на Етап 216 от НПВУ. 
(Писмо вх. № ВСС-3020/09.04.2025 г.)

7. Доклад от експертните сътрудници към комисията във връзка с получено писмо от директора на дирекция „Правна“ в АВСС, с приложена към него съдебно-техническа експертиза по адм. дело № 8170/24 г. по описа на Върховен административен съд.
(Писмо вх. № ВСС-6153/14.04.2025 г. и писмо вх. № ВСС-6153/04.04.25 г.)

	По дневния ред:
ОТНОСНО точка 1 от дневния ред: Обсъждане на предоставени от „Информационно обслужване“ АД данни от симулатор за примерно разпределение на заповедните дела.

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Отлага разглеждането на точката за следващото заседание на комисията, което ще се проведе на 14.05.2025 година.

ОТНОСНО точка 2 от дневния ред: Писмо от г-жа Елена Янакиева – председател на АдмС – Варна с приложени изразени становища и предложения на Общите събрания (ОС) на АдмС относно изменения и допълнения на Правилата за оценка на натовареността на съдиите (ПОНС).
(Писмо вх. № ВСС-7769/24.04.2025 г.)
Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1.  Приема за сведение писмото от г-жа Елена Янакиева – председател на Административен съд – Варна с приложените изразени становища и предложения на общите събрания на административните съдилища относно изменения и допълнения на ПОНС.

2. Представените становища и предложения на общите събрания на административните съдилища относно изменения и допълнения на ПОНС да бъдат внесени за повторно обсъждане в следващо заседание на комисията, на което ще бъдат разгледани и предложенията на временните работни подгрупи по административни дела, по наказателни дела и по граждански и търговски дела.
	
ОТНОСНО точка 3 от дневния ред: Предложения от експертните сътрудници към комисията относно изменения и допълнения на текстовете на Правилата за оценка на натовареността на съдиите (ПОНС).

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Изпраща предложенията от експертните сътрудници към комисията относно изменения и допълнения на текстовете на ПОНС, ведно с мотиви към тях, на постоянните работни групи по административни дела, по наказателни дела и по граждански и търговски дела, сформирани към КСКНСС, за изразяване на становище в срок до 12.05.2025 година.

2. Възлага на експертните сътрудници към комисията, след получаване на становищата от членовете на работните групи, същите да бъдат обобщени и внесени за разглеждане в следващото заседание на комисията, което ще се проведе на 14.05.2025 година.

3. След предоставяне от „Информационно обслужване“ АД на окончателни данни от симулатор за примерно разпределение на заповедните дела за 2024 г., същите да бъдат изпратени на председателите на петте апелативни съдилища и членовете на постоянните работни групи по наказателни дела и по граждански и търговски дела, сформирани към КСКНСС, за изразяване на становище.

ОТНОСНО точка 4 от дневния ред: Доклад от експертните сътрудници към комисията във връзка с решение по т. 3 от протокол № 3/26.02.2025 г. на КСКНСС относно изготвени проекти на изменение и допълнение на статистическите форми за отчет на районните, окръжните и административните съдилища, Методика за контрол и проверка на статистическите данни, отчитащи дейността на съдебните органи и съдиите в Република България, Номенклатурата на статистическите кодове по ГД/ТД и Приложения към ПОНС по предложение на министъра на правосъдието. 

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема изготвения от експертните сътрудници към комисията доклад ведно с Проекти на изменение и допълнение на статистическите форми за отчет на окръжните, районните и административните съдилища и придружаващите ги поднормативни документи.

2. Изпраща на постоянната работна група по наказателни дела, сформирана с решение на КСКНСС по протокол № 7/27.05.2020 г., проекти на изменение и допълнение на статистическите форми за отчет на окръжните и районните съдилища, Номенклатурата на статистическите кодове по наказателни дела, Приложения № 2.1 и 2.2 към Правилата за оценка на натовареността на съдиите (ПОНС) и Методиката за контрол и проверка на статистическите данни, отчитащи дейността на съдебните органи и съдиите в Република България, за изразяване на становища в двуседмичен срок.

3. Изпраща на постоянната работна група по административни дела, сформирана с решение на КСКНСС по протокол № 7/27.05.2020 г., проекти на изменение и допълнение на статистическите форми за отчет на административните съдилища и Методиката за контрол и проверка на статистическите данни, отчитащи дейността на съдебните органи и съдиите в Република България, за изразяване на становища в двуседмичен срок.

4. Възлага на експертните сътрудници към комисията, след получаване на становищата от членовете на работните групи, същите да бъдат обобщени и внесени, ведно с проектите на изменение и допълнение по т. 2 и т. 3 за разглеждане в следващо заседание на комисията.

ОТНОСНО точка 5 от дневния ред: Доклад от експертните сътрудници към комисията относно обобщена информация за определяне степента на натовареност на съдилищата, съгласно чл. 4 от Правила за определяне и изплащане на допълнителни възнаграждения на съдии по реда на чл. 233, ал. 6, изречение първо от Закона за съдебната власт за 2024 година.

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема изготвения от експертните сътрудници към комисията доклад, ведно с приложената обобщена информация за 2024 година.

2. Възлага на експертните сътрудници към комисията да изготвят вариант на приложението на Правилата за определяне и изплащане на допълнителни възнаграждения на съдии по реда на чл. 233, ал. 6, изречение първо от Закона за съдебната власт, въз основа на данните за 2024 г. от ПОНС, който да се внесе в следващо заседание на комисията.
ОТНОСНО точка 6 от дневния ред: Писмо от г-н Георги Георгиев – министър на правосъдието във връзка с решение по т. 2, протокол № 5/19.03.2025 г. на КСКНСС относно изпълнението на Етап 216 от НПВУ. 
(Писмо вх. № ВСС-3020/09.04.2025 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Приема за сведение писмото от г-н Георги Георгиев – министър на правосъдието.

2. Възлага на експертните сътрудници към комисията да изготвят  анализ на наличните статистически данни, съдържащи се в раздел „Статистическа информация“ в „Годишен анализ на прилагането на правилата за електронно правосъдие в ГПК и НПК за 2022 г. и 2023 г.“

3. Изготвеният анализ, да се внесе за разглеждане в следващото заседание на комисията, което ще се проведе на 14.05.2025 година.

ОТНОСНО точка 7 от дневния ред: Доклад от експертните сътрудници към комисията във връзка с получено писмо от директора на дирекция „Правна“ в АВСС, с приложена към него съдебно-техническа експертиза по адм. дело № 8170/24 г. по описа на Върховен административен съд.
(Писмо вх. № ВСС-6153/14.04.2025 г. и писмо вх. № ВСС-6153/04.04.25 г.)

Комисия "Съдебна карта, натовареност и съдебна статистика" към Съдийската колегия на Висшия съдебен съвет
Р Е Ш И:

1. Да се изиска от председателя на Софийски окръжен съд (СОС) в тридневен срок да предостави подробна информация относно натовареността на съдия Лилия Руневска в периода 01.09.2022 г. - 31.12.2023 г., генерирана от модула за натовареност в Единната информационна система на съдилищата (ЕИСС).

2. Възлага на експертните сътрудници към комисията, след получаване на данните по т. 1 да изготвят становище относно направените в съдебно-техническата експертиза констатации по приложението на ПОНС.

3. Възлага на експертите от отдел „Методология и развитие на централизираните информационни системи“, дирекция „Информационни технологии“, АВСС да изготвят становище по отговорите в съдебно-техническата експертиза.

4. Отлага разглеждането на точката за следващото заседание на комисията, което ще се проведе на 14.05.2025 година.

ПРЕДСЕДАТЕЛ НА КОМИСИЯ 
„СЪДЕБНА КАРТА, НАТОВАРЕНОСТ 
И СЪДЕБНА СТАТИСТИКА“
КЪМ СК НА ВСС: / п /

			ДАНИЕЛА МАРЧЕВА